— 519 — 



enfans de ladicte ville , où y avoit les trois déesses Juno , Palas et 

 Vénus, ])ien richement accoiistrées, montées l'une sur une licorne, 

 les aultres deux sur droraedaires : et les menoyent trois compai- 

 gnons, habillez comme dieux très-richement, avec grosses chaînes 

 d'or. Et le fol après avoir fait son entrée, ung homme habillé de 

 robe longue lisoit cestcdicte balade bien escripte, couppée en ma- 

 nière de tableau d'antique, enluminée d'or richement, et la pré- 

 sentoit au jeusne Prince d'Orenge. Puis venoit l'une desdictes 

 déesses, montée sur l'une des bestes; et estoit Juno qui donna 

 audict Prince ung beau ruby esmaillé de blanc, et audict aneau 

 estoit pendant un billet escript tout en lettre d'or, fort riche, lequel 

 s'ensuyt : 



Je suis Juno, déesse de richesse, 



Esclarcissant nobles cueurs vertueulx, 



De mes trésors fais à chascun largesse, 



Pourveu qu'ilz soyent hardys, vaillans et preux, 



Et congnoissant qu'es de mes plus heureux 



Filz adoptés, noble Prince tant beau, 



Et que tu es de tes biens plantureux, 



Te saluant, te donne cet anneau. 



Après, entra Palas qui luy donna ung billet, et y avoit au dessus 

 escript en lettre d'or : Initium sapientie timor Domini; puis après, 

 en lettre d'azur, ce que s'ensuit : 



Je suis Palas, dame de sapience, 



Que noble cueur doit tousjours soustenir ; 



Entre princes est ma vray résidence. 



Je suis Pallas, dame de sapience : 



Pour ce, Prince, prens vers moy audience, 



Et cest escript veuUes bien retenir. 



Je suis Palas, dame de sapience, 



Que noble cueur doit tousjours soustenir. 



Puis entroit Vénus, et lui donnoit une pomme d'orenge et ce 

 billet qui estoit escript de vert; et le tout estoit en parchemin, 

 tout coupé comme en manière de tableau d'antique, bien illuminé 



d'or : 



Je suis Vénus, déesse de bcaulté. 

 Qui resjouis et entreliens noblesse; 

 Par moy princes ont les armes hanté 

 Et tournoyé devant mainte princesse. 

 Je suis celle qui jeunes gens adresse 

 Et rendz plaisant et gratieux tout homme . 



